Madisele käru ostes läksime me lihtsalt poodi, rääkisime oma loo ära ja saime nõuetele vastava masina. Seekord kulutasin internetis vähemalt 2 tööpäeva jagu aega ja lappasin erinevaid. Täna läksin poodi ja  avanes hoopis teine pilt.  Ma olen nüd ajakirjas töötanud ja fotograafiga (eriti ühega neist) korduvalt hirmsat sitta väga ahvatlevaks saiaks pildistanud. Aga see kogemus polnud piisav. Ma pidin ise poes nägema, et teised teevad sama ja nad sama osavad kui me Stas. Need räiged värvilised ja ropud spordikotid, mida firmad enne masu kingituseks jagasid...neile olid rattad alla pandud ja oligi käru valmis!  Lisaks ei märganud ma netis, et on olemas 17kiloseid kärusid. Lisa sinna 6 kilo asju ja  poekraami, 10 kilo last ja võta käe otsa oma kolmene ja sul on oluliselt rohkem kilosid kaasas kui ise kaalud. okei, see kolmene käib ise aga ikkagi. ma pean ta mõõgad ja Väino ja ka kaasa võtma.  ma kaalusin osta mingi 20kilone, et saaks trenni teha, aga ma olin peale Madist niisamutigi lühikese ajaga ilgelt fit. Ehk saatus on nüüdki armuline. no ja kui pole, saab alati ojja hüpata või käega lüüa.  Ja mis mõttes ei ole mõned kärud ühe käega juhitavad? Ja kahe käega juhtimine on umbes sama raske kui  täiesti äraruunatud poekäru oma? miks? müüja ütles, et 1 käega ei tohigi tootja sõnul käru juhtida. nad räägivad sama autode kohta. kui ma kunagi soome või mujale korralikku kohta taksojuhiks lähen, siis allun minagi sellele reeglile.  Noh kõik mu tarkus lendas vastu taevast. Mul pole midagi teha sellise jurakaga, millele peab kogu keharaskusega otsa pressima, et see pööraks.  Nüüd ostsime mingi haucki, mis ei maksnud sisuliselt midagi aga on suurte ratastega ning sõidab nagu unelm. kõike muud  vajalikku teeb ka. värvi osas oli ainult lahkarvamus meil. mu vanamees ütleb, et sinine on tegelikult tume ja liivakarva on tegelikult pruun. okei, tume sobib mul iga riietusega. ka autot ostes läksid nad mul värvi suhtes väga ärevaks. saagu siis oma tahtmine.  Nii et ärge uskuge internette. Minge ise poodi.    mina olen šokeeritud igatahes. poes oli pilt oopis teine.  ja suured tänud soovituste eest!